Két 1899-ben alapított frankfurti klub, a Victoria és a Kickers egyesüléséből jött létre 1911-ben a Frankfurter Fussball-Verein, az Eintracht jogelődje. 1912-től 1914-ig három bajnoki címet szereztek a Nordkreis-Ligában. A német klub a labdarúgással szemben sokáig a tornát részesítették előnyben, de a húszas évekre ez már megváltozott, ekkortól vette fel az egyesület az Eintracht nevet. 1932-ben majdnem német bajnok lett, de végül nürnbergi döntőben június 12-én a Bayern München 2–0 arányban nyert Oskar Rohr és Franz Krumm góljaival. A nevezetes európai kupákban kétszer játszhatott döntőt, az 1960-as bajnokcsapatok Európa-kupája-döntőjében 7–3-ra kaptak ki a glasgowi Hampden Parkban a Real Madridtól, amelyben Puskás Ferenc a sorozat történetének egyetlen döntőbeli mesternégyesét jegyezte. Az 1967-es Intertotó-kupa-győztesei lettek, miután az Inter Bratislava együttesét 4–3-ra legyőzték. Az 1979–80-as UEFA-kupa-sorozatot is sikerült megnyerniük, az elődöntőre négy nyugatnémet klub maradt állva, de a Bayern Münchent és a Borussia Mönchengladbachot is legyőzték.